钦定古今图书集成/理学汇编/文学典/第093卷 > 黄矩
## 钦定古今图书集成/理学汇编/文学典/第093卷 > 黄矩

按《江西通志》：矩字体方，新淦人。洪武中称十才子。后
征至京，为周王府伴读。聚古今诗数万篇，求其浑然
天成之句，于百中得一二，录为一帙，而附以己作，命
曰《诗海珊瑚》。其自制五言如：“风月双清夜，乾坤万里
秋”，“移舟秋水渡，载酒夕阳亭”、“磐石中流坐，青山夹岸
看。”七言如“野田青处麦千顷，杨柳绿边人几家”，“山头
一夕风雨过，门外双溪春水生。行看野岸数杨柳，惊
起沙头双驾鹅。杏花雨中频过我，椿树屋下时。”论文
皆有风致可诵，惜其集不传。